Greek Legal Document

Category: 295

Content:
3. ΑΣΤΥΝΟΜΙΚΗ ΔΙΑΤΑΞΙΣ Αριθ. 63 της 21 Μαΐου/24 Ιουν. 1939 Περί απαγορεύσεως μεταδόσεως θρησκευτικών εκπομπών δια των ραδιοφώνων των δημ. κέντρων. Εκδίδεται κατά τα άρθρ. 2 και 133 του νόμ. 4971 περί οργανισμού του Σώματος της Αστυνομίας Πόλεων (τόμ. 4). Άρθρ.1.-Απαγορεύομεν την εντός των δημοσίων κέντρων παντός είδους (καφενείων, ζαχαροπλαστείων, ζυθοπωλείων, εστιατορίων, γαλακτοπωλείων κλπ.) απάσης της περιφερείας ημών, μετάδοσιν δια του ραδιοφώνου της καθ’ εκάστην Κυριακήν ή οιανδήποτε άλλην εορτήν υπό του ραδιοφωνικού σταθμού Αθηνών γινομένης εκπομπής της εν τω Μητροπολιτικώ ή άλλω ναώ τελουμένης θείας λειτουργίας ή άλλης θρησκευτικής εορτής. Άρθρ.2.-Οι παραβάται της παρούσης, ης η ισχύς άρχεται από της δημοσιεύσεώς της εν τη Εφημερίδι της Κυβερνήσεως, η δε εκτέλεσις ανατίθεται εις τους αστυνομικούς υπαλλήλους, διώκονται και τιμωρούνται συμφώνως τω άρθρ. 697 του Ποιν. Νόμου. (Αντί για τη σελ. 283)Σελ. 283(α) Τεύχος 1286-Σελ.31 Κρατική Ραδιοφωνία-Τηλεόραση 18.Ρ.α.1-3